Fritz Albert Lipmann
Fritz Albert Lipmann (12. juuni 1899 – 24. juuli 1986) oli saksa päritolu Ameerika Ühendriikide biokeemik. Lipmann õppis meditsiini Königsbergi, Müncheni ja Berliini Ülikoolis ning lõpetas Berliini Ülikooli 1924. aastal. 1926. aastal asus ta tööle Kaiser Wilhelmi Instituuti Saksamaal. Pärast 1939. aastat elas ja töötas ta Ameerika Ühendriikides: aastatel 1939–1941 Cornelli Ülikoolis ja 1941–1949 Massachusettsi üldhaiglas. Aastatel 1949–1957 oli ta Harvardi Ülikooli biokeemia professor ja 1957. aastast Rockefelleri Ülikooli õppejõud. 1953. aastal sai Lipmann Nobeli meditsiiniauhinna koensüüm A avastamise eest ning jagas auhinda Hans Adolf Krebsiga.